CELEX: 22017D1323
Language: ro
Date: 2016-02-05 00:00:00
Title: Decizia nr. 40/2016 a Comitetului mixt al SEE din 5 februarie 2016 de modificare a Protocolului 47 (privind eliminarea barierelor tehnice în calea comerțului cu produse vitivinicole) la Acordul privind SEE [2017/1323]

20.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 189/60
               
            DECIZIA NR. 40/2016 A COMITETULUI MIXT AL SEE
      din 5 februarie 2016
      de modificare a Protocolului 47 (privind eliminarea barierelor tehnice în calea comerțului cu produse vitivinicole) la Acordul privind SEE [2017/1323]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1) trebuie încorporat în Acordul privind SEE.
               
            
                  (2)
               
               
                  Regulamentul (UE) nr. 1308/2013 abrogă Regulamentul (CE) nr. 1234/2007 al Consiliului (2), care este încorporat în Acordul privind SEE și care, prin urmare, trebuie eliminat din acest acord.
               
            
                  (3)
               
               
                  Prezenta decizie se referă la legislația privind produsele vitivinicole. Legislația privind produsele vitivinicole nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind schimburile comerciale cu produse agricole se extinde la Liechtenstein, astfel cum se precizează în cel de al șaptelea paragraf din partea introductivă a Protocolului 47 la Acordul privind SEE. Prin urmare, prezenta decizie nu se aplică Principatului Liechtenstein.
               
            
                  (4)
               
               
                  Prin urmare, Protocolul 47 la Acordul privind SEE ar trebui modificat în mod corespunzător,
               
            ADOPTĂ PREZENTA DECIZIE:
      Articolul 1
      Textul de la punctul 8 [Regulamentul (CE) nr. 1234/2007 al Consiliului] din apendicele 1 la Protocolul 47 la Acordul privind SEE se înlocuiește cu următorul text:
      „32013 R 1308: Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
      În sensul prezentului acord, dispozițiile regulamentului se citesc cu următoarele adaptări:
      
                  (a)
               
               
                  Se aplică numai următoarele dispoziții ale regulamentului:
                  
                               
                           
                           
                              articolul 1 alineatul (2) litera (l) a se vedea anexa I partea XII;
                           
                        
                               
                           
                           
                              articolul 3 alineatul (1), a se vedea anexa II partea IV;
                           
                        
                               
                           
                           
                              articolul 75 alineatul (3) literele (f), (g), (h), (k) și (m), alineatul (4) litera (d) și alineatul (5) litera (d);
                           
                        
                               
                           
                           
                              articolul 78 alineatul (1) litera (b) și alineatul (2), a se vedea anexa VII partea II, respectiv anexa VII apendicele I;
                           
                        
                               
                           
                           
                              articolul 80, a se vedea anexa VIII;
                           
                        
                               
                           
                           
                              articolele 81 și 82;
                           
                        
                               
                           
                           
                              articolul 83 alineatele (2) și (3);
                           
                        
                               
                           
                           
                              articolele 92-108;
                           
                        
                               
                           
                           
                              articolele 112 și 113;
                           
                        
                               
                           
                           
                              articolele 117-121;
                           
                        
                               
                           
                           
                              articolul 146 și
                           
                        
                               
                           
                           
                              articolul 147 alineatele (1) și (2).
                           
                        Dispozițiile regulamentului se aplică cu adaptările care pot fi deduse din dispozițiile textului principal al acordului, cu adaptările orizontale prevăzute în introducerea la Protocolul 47 la acord și cu adaptările specifice prevăzute în apendicele 1 la Protocolul 47 la acord.
               
            
                  (b)
               
               
                  Reprezentanții statelor AELS participă pe deplin la activitatea comitetului prevăzut la articolul 229 din regulament, care se ocupă de chestiunile ce intră în domeniul de aplicare al actelor legislative la care se face trimitere în acord, dar nu au drept de vot.”
               
            Articolul 2
      Textele Regulamentului (UE) nr. 1308/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 6 februarie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptat la Bruxelles, 5 februarie 2016.
         
            
               Pentru Comitetul mixt al SEE
            
            
               Președintele
            
            Claude MAERTEN
         
      
      
         (1)  JO L 347, 20.12.2013, p. 671.
      
         (2)  JO L 299, 16.11.2007, p. 1.
      
         (*1)  Nu au fost semnalate obligații constituționale.